b'\n_START_ARTICLE_\nEkslibris\n_START_PARAGRAPH_\nEkslibris (latinsko:\xc2\xa0\xc2\xbbiz knjige\xc2\xab) je grafi\xc4\x8dna oznaka, s katero lahko lastnik ozna\xc4\x8di svoje knjige. Ve\xc4\x8dinoma je to majhna dekorativna ali umetni\xc5\xa1ko zasnovana slika, ki je natisnjena na majhen papir ali karton in nalepljena na prvo stran v knjigi. Na ekslibrisu se poleg slike navadno nahaja \xc5\xa1e ime lastnika, moto, grb ali druga znamenja, ki namigujejo na lastni\xc5\xa1tvo dolo\xc4\x8dene osebe.'